Joana Ciprianoren auzia

Joana Ciprianoren auziak 2004ko irailean izandako pertsona horren hilketaren auziari egiten dio erreferentzia. 

Joana Cipriano 2004ko irailaren 12an desagertu zen Figueira herrian neska portugaldar bat izan zen. Ikerketa kriminala guztiz erabakigarria ez zen, baina Joanaren ama eta osaba desagerpenean eta heriotzan inplikatuta zeudela seinalatu zituen. Joanaren gorpua ez da aurkitu. Biak hilketa egotzita eta hamasei urte eta zortzi hilabeteko espetxe-zigorra ezarri zieten. Portugalgo historia juridikoko lehen gorpurik aurkitu gabeko hilketa-epaiketa izan zen 

 Biografia 
Joana Isabel Cipriano Guerreiro, Leonor Maria Domingos Ciprianoren alaba, 1996ko maiatzaren 31n jaio zen. Bost seme-alaba zeunden familian, beraz gain: Dina Maria, Marco António, André Filipe, Rúben eta Lara Sofia.

2004ko iraliaren 12ko 20:00etan ikusi zuten azkenekoz, Ofelia tokiko dendan esnea eta hegaluzea erostera bidali ostean. Bizilagun batek bere etxetik 200 metrora ikusi zuen, dendatik bueltan zihoala. Garai hartan amarekin, Leandro Silva aitaordearekin eta 1 eta 2 urteko bi neba txikiekin bizi zen. Leonorren alaba zaharrena amonarekin bizi zen eta ez zuen amari buruz ezer entzun nahi. 

Joanaren desagerpenak emozio handia eragin zuen herri txikiko biztanleengan. Leonorrek alaba aurkitzeko tokiko kanpaina abiatu zuen, kartelak auzoan zehar banatuz. Leandrok eta Carlos izeneko lagun batek laguntzen zioten.

 Ikerketak 
Herri-salatariak argudiatu zuen ama eta João Manuel Cipriano izeneko osaba Joana hil zutela sexu-harremanak izaten ikusi zituelako. Ia 48 orduz etengabeko galdeketa egin ostean, Leonorrek alaba hil zuela aitortu zuen. Joãok Joanari eraso egin ziola aitortu zuen, eta gorpua zati txikitan moztu eta hozkailu batean sartu zuela esan zuen, ondoko txerritegi batera bota aurretik. Gorputzaren zatiak eta gorpua mozteko erabilitako tresnak, txatar-auto batean ezkutatu eta Espainiara eraman zituzten, non autoa erre zuten. Joanari sexu-abusua egin ote zion galdetuta, erantzun zuen: "Ez nion kalterik egin, bakarrik hil nuen".

2009an Leonor Ciprianok esan zuen Joãok Espainiako bikote bati, alaba saltzeko konbentzitu zuela hiru seme-alaba zaintzeko baldintza ekonomikoen faltagatik.

 Epaiketak 
2005eko azaroan, Portimãoko epaitegiak anai-arrebak homizidioaren eta gorpua ezkutatzearen errudun zirela frogatu zuen. Leonorri 20 urte eta lau hilabeteko espetxe-zigorra ezarri zioten eta Joãori 19 urte eta bi hilabetekoa. 2008ko martxoan zigorrak murriztu ziren goi-auzitegietara apelazioak jarri ostean.

2009an, Leonel Marques, Paulo Pereira Cristóvão eta Paulo Marques Bom poliziariei Leonor eta João torturatzea leporatu zieten.

2019an, Leonor Odemirako espetxetik atera zen eta João Sintrako espetxetik. Torturaren ondorioz hilketa aitortu zuela dio Leonorrek. 

Bai Leonorrek eta bai Joãok 2019an Joana bizirik zegoela aldarrikatu zuten.

 Erreferentziak 

 Kanpo estekak 

Kategoria:2004ko hilketak
Kategoria:Portugalgo hilketak
Kategoria:Familizidak
Kategoria:Haurren aurkako krimenak